Foto: Anadolu Agency/Getty Images Isroil hukumati va Falastinning HAMAS harbiylashgan harakati vakillari G‘azo sektorida vaqtinchalik sulhni tiklash haqida kelishib oldi. Bu haqda The Jerusalem Post nashri yozmoqda. Nashr ma’lumotlariga ko‘ra, kelishuvga G‘azo sektordagi vaziyatning «keskinlashishi» fonida erishildi. Ta’kidlanishicha, Misr hukumati ham kelishuvga erishilgani haqida xabardor etilgan. Avvalroq, Isroil armiyasi HAMASning G‘azo sektoridagi 25ta obektiga aviazarba bergani xabar qilingandi. Ta’kidlanishicha, isroillik harbiylar HAMAS bataloni shtabi, harakatga qarashli dronlar ombori va havo mudofaasi tizimlariga hujum uyushtirgan.